Επιλογή και Τοποθέτηση Συμβούλων Εκπαίδευσης
Αίτηση/ Υπεύθυνη δήλωση υποψηφιότητας για την επιλογή μου ως Σύμβουλος Εκπαίδευσης
Η αίτηση/υπεύθυνη δήλωση υποβάλλεται ηλεκτρονικά στην πλατφόρμα https://teachersapp.it.minedu.gov.gr/, όπου ο/η υποψήφιος/α εισέρχεται με τους κωδικούς TAXIS. Στην πλατφόρμα αυτή ο/η υποψήφιος αναρτά υποχρεωτικά Πιστοποιητικό Υπηρεσιακών Μεταβολών (ΠΥΜ) που έχει λάβει από την Υπηρεσία του/της και βιογραφικό σημείωμα καθώς και δικαιολογητικά για τη μοριοδότησή του/της σε αντίστοιχα κριτήρια. Με την αίτηση υποψηφιότητας δηλώνεται η Περιφερειακή Διεύθυνση Εκπαίδευσης καθώς και ο κλάδος για τον οποίο ο υποψήφιος εκδηλώνει ενδιαφέρον για συμμετοχή στη διαδικασία επιλογής.
Απαιτείται ο/ η υποψήφιος να έχει την ιδιότητα του εκπαιδευτικού ή μέλους Ειδικού Εκπαιδευτικού Προσωπικού (ΕΕΠ)
Απαιτείται ο/η υποψήφιος/α να ανήκει στη δημόσια πρωτοβάθμια και δευτεροβάθμια εκπαίδευση
Οι υποψήφιοι για τις θέσεις των Συμβούλων Εκπαίδευσης μπορούν να υποβάλουν αίτηση για τις θέσεις μιας μόνο Περιφερειακής Διεύθυνσης Εκπαίδευσης.
Μονιμοποίηση: Απαιτείται ο/ υποψήφιος/α να έχει μονιμοποιηθεί, δηλαδή δεν επιτρέπεται να είναι υποψήφιος για την επιλογή ούτε να τοποθετηθεί σε θέση στελέχους εκπαίδευσης εκπαιδευτικός ο οποίος διανύει δοκιμαστική υπηρεσία.
Διδακτική υπηρεσία οκτώ (8) τουλάχιστον ετών εκπαίδευσης, εκ των οποίων τα τέσσερα (4) πρέπει να έχουν διανυθεί στην οικεία βαθμίδα εκπαίδευσης. Από την προϋπόθεση των τεσσάρων ετών στην οικεία βαθμίδα εξαιρούνται οι υποψήφιοι Σύμβουλοι Εκπαίδευσης α) Ειδικής Αγωγής και Ενταξιακής Εκπαίδευσης και β) των μελών του Ειδικού Εκπαιδευτικού Προσωπικού (Ε.Ε.Π.). Για τους υποψηφίους Συμβούλους Εκπαίδευσης Μειονοτικού Προγράμματος Μειονοτικών Σχολείων Πρωτοβάθμιας ή Δευτεροβάθμιας Εκπαίδευσης απαιτείται οκταετή διδακτική υπηρεσία στο μειονοτικό πρόγραμμα των μειονοτικών σχολείων της αντίστοιχης βαθμίδας ή μικρότερος μόνο αν δε υπάρχουν άλλοι με 8 ετή υπηρεσία. Για τους υποψηφίους Συμβούλους Εκπαίδευσης Μουσουλμανικής Θρησκείας απαιτείται οκταετή διδακτική υπηρεσία στα μουσουλμανικά ιεροσπουδαστήρια σε μάθημα μουσουλμανικής θρησκευτικής ειδίκευσης ή μικρότερος μόνο αν δε υπάρχουν άλλοι με 8 ετή υπηρεσία.
Εκπαιδευτική υπηρεσία τουλάχιστον δεκαπενταετή (15)
Πιστοποιημένη γνώση Τεχνολογιών Πληροφορίας και Επικοινωνιών (Τ.Π.Ε.) Α επιπέδου
Ξένη γλώσσα επιπέδου τουλάχιστον Β2 (καλή γνώση). Η προϋπόθεση αυτή παρακάμπτεται αν δεν υπάρχουν υποψήφιοι Σύμβουλοι Εκπαίδευσης με γνώση ξένης γλώσσας επιπέδου Β2
Για τους υποψηφίους Συμβούλους Εκπαίδευσης Ειδικής Αγωγής και Ενταξιακής Εκπαίδευσης επιλέγονται εκπαιδευτικοί όλων των κλάδων με εξειδίκευση στην Ειδική Αγωγή και Εκπαίδευση (Ε.Α.Ε.) ή στη σχολική ψυχολογία.
Δεν επιτρέπεται να είναι υποψήφιος για την επιλογή ούτε να τοποθετηθεί σε θέση στελέχους εκπαίδευσης εκπαιδευτικός που τελεί σε διαθεσιμότητα ή αργία ή έχει καταδικαστεί τελεσιδίκως για τα αδικήματα της παρ. 1 του άρθρου 8 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. (ν. 3528/2007, Α 26) ή του έχει επιβληθεί τελεσίδικα οποιαδήποτε πειθαρχική ποινή ανώτερη του προστίμου αποδοχών τεσσάρων (4) μηνών, για οποιοδήποτε πειθαρχικό παράπτωμα μέχρι τη διαγραφή της ποινής κατά το άρθρο 145 του ίδιου Κώδικα
Συμμετοχή σε αξιολόγηση: Δεν επιτρέπεται να είναι υποψήφιος για την επιλογή ούτε να τοποθετηθεί σε θέση στελέχους εκπαίδευσης εκπαιδευτικός αν αυτός ως αξιολογητής και αξιολογούμενος του άρθρου 58 του Ν. 4823/21, υπαιτίως δεν εκπληρώνει την υποχρέωση αξιολόγησης, σύμφωνα με το Κεφάλαιο B του Μέρους Γ του ίδιου νόμου για τα οκτώ (8) έτη που έπονται της υπαίτιας μη εκπλήρωσης της υποχρέωσης αξιολόγησης.
Να μην έχει απαλλαγεί από καθήκοντα στελέχους εκπαίδευσης λόγω πλημμελούς άσκησής τους: Εκπαιδευτικός που έχει απαλλαγεί από τα καθήκοντά του, σύμφωνα με την περ. β) της παρ. 1 του άρθρου 44 του Ν. 4823/21, δηλ. για σοβαρό λόγο που ανάγεται σε πλημμελή άσκηση των υπηρεσιακών του καθηκόντων, δεν επιτρέπεται να είναι υποψήφιος για την επιλογή, ούτε να τοποθετηθεί σε όμοια ή ανώτερη θέση στελέχους της εκπαίδευσης για τα τέσσερα (4) έτη που έπονται της απαλλαγής.
Επίδοση αξιολόγησης: Δεν συμμετέχει στη διαδικασία επιλογής ούτε επιλέγεται ως στέλεχος εκπαίδευσης εκπαιδευτικός, η επίδοση του οποίου έχει χαρακτηριστεί ως «μη ικανοποιητική» σε οποιαδήποτε από τις λαμβανόμενες υπόψη εκθέσεις αξιολόγησης των κριτηρίων Α1, Α2 και Β ή Α και Β, κατά περίπτωση, του Κεφαλαίου Γ του Μέρους Γ του Ν. 4823/21, κατά την τελευταία τετραετία πριν από την έναρξη της διαδικασίας επιλογής.
Βαθμός αξιολόγησης: Αν ως στέλεχος εκπαίδευσης έχει λάβει μέσο όρο των βαθμολογιών των αξιολογητών μικρότερο του πενήντα (50), το στέλεχος δεν μπορεί να συμμετάσχει στις διαδικασίες επιλογής στελεχών της εκπαίδευσης για την κατάληψη όμοιας ή ανώτερης θέσης στελέχους για τα τέσσερα (4) έτη, που έπονται της αξιολόγησης.
Εκπαιδευτικός, του οποίου τα πιστοποιητικά των τυπικών προσόντων, που προσκομίζονται κατά τη διαδικασία επιλογής είναι πλαστά ή υποβάλλει στη διαδικασία αυτή αναληθείς δηλώσεις, δεν επιλέγεται ως στέλεχος της εκπαίδευσης.
Εκπαιδευτικοί, οι οποίοι αποχωρούν υποχρεωτικά από την υπηρεσία λόγω συνταξιοδότησης εντός ενός (1) έτους από την ημερομηνία λήξης της προθεσμίας υποβολής των υποψηφιοτήτων, δεν επιτρέπεται να υποβάλουν αίτηση υποψηφιότητας για θέση στελέχους της εκπαίδευσης.
Προϋποθέσεις περί μη τέλεσης αξιόποινων πράξεων
Η διαδικασία αφορά στην επιλογή Συμβούλων Εκπαίδευσης και ακολούθως στην τοποθέτησή τους και απευθύνεται σε εκπαιδευτικούς και σε μέλη ΕΕΠ (Ειδικού Εκπαιδευτικού Προσωπικού)
Πιστοποιητικό Υπηρεσιακών Μεταβολών (ΠΥΜ). Εκδίδεται κατόπιν αιτήματος του/της υποηψίου/ας σύμφωνα με το υπόδειγμα της προκήρυξης από τη Δ/νση Εκπ/σης που υπάγεται ο/η υποψήφιος.
Αντίγραφα τίτλων σπουδών και επιμόρφωσης.
Πιστοποιητικά επιμόρφωσης στις Τεχνολογίες Πληροφορίας και Επικοινωνιών (Τ.Π.Ε.) ή αποδεικτικά γνώσης χειρισμού Ηλεκτρονικού Υπολογιστή (Η/Υ).
Αποδεικτικά συγγραφικού και ερευνητικού έργου.
Βεβαιώσεις ή υπηρεσιακά έγγραφα που αφορούν στο διδακτικό έργο καθώς και στη διδακτική, συμβουλευτική καθοδηγητική και διοικητική υποστηρικτική εμπειρία, τα οποία πρέπει να αναφέρουν χρόνο έναρξης και λήξης, κατά περίπτωση.
Όλοι οι τίτλοι σπουδών που προέρχονται από ιδρύματα ανώτατης εκπαίδευσης της αλλοδαπής, πρέπει να είναι αρμοδίως αναγνωρισμένοι. Ξενόγλωσσες βεβαιώσεις ή έγγραφα πρέπει να έχουν επίσημα μεταφραστεί από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο.
Ξενόγλωσσες βεβαιώσεις ή έγγραφα πρέπει να έχουν επίσημα μεταφραστεί από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο.
Κεφάλαιο Β: Επιλογή των στελεχών εκπαίδευσης (άρθρα 30-49). Μεταβατικές διατάξεις (άρθρο 232)
Κατά την πρώτη εφαρμογή του . 4823/21: α) προηγείται η προκήρυξη των θέσεων των Διευθυντών Πρωτοβάθμιας και Δευτεροβάθμιας Εκπαίδευσης, των Συμβούλων Εκπαίδευσης, των διευθυντών, προϊσταμένων και υποδιευθυντών σχολικών μονάδων και Εργαστηριακών Κέντρων (Ε.Κ.) και των υπευθύνων τομέων των Ε.Κ., β) ακολουθεί η προκήρυξη των θέσεων των Περιφερειακών Διευθυντών Εκπαίδευσης και του Προϊσταμένου του Γραφείου Μειονοτικής Εκπαίδευσης της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Ανατολικής Μακεδονίας και Θράκης και των Περιφερειακών Εποπτών Ποιότητας της Εκπαίδευσης και των Εποπτών Ποιότητας της Εκπαίδευσης και γ) έπεται η προκήρυξη των θέσεων των Προϊσταμένων των Τμημάτων Εκπαιδευτικών Θεμάτων των Διευθύνσεων Πρωτοβάθμιας και Δευτεροβάθμιας Εκπαίδευσης και των Προϊσταμένων των ΚΕ.Δ.Α.Σ.Υ. και Κ.Ε.ΠΕ.Α.
Ρυθμίζει θέματα εξέτασης στην ξένη γλώσσα και προβλέπει τη δυνατότητα εξ αποστάσεως
Ρύθμιση θεμάτων σχετικών με τη διαδικασία επιλογής και τοποθέτησης των Συμβούλων Εκπαίδευσης.
Κατανομή στις θέσεις των Συμβούλων Εκπαίδευσης της επιστημονικής ευθύνης του συνόλου ή ενοτήτων σχολικών μονάδων μίας ή περισσότερων Διευθύνσεων Εκπαίδευσης.
Τρεις (3) τουλάχιστον μήνες πριν από τη λήξη της θητείας των Συμβούλων Εκπαίδευσης, ο Προϊστάμενος της Γενικής Διεύθυνσης Εκπαιδευτικού Προσωπικού Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων εκδίδει προκήρυξη για την πλήρωση των θέσεων Συμβούλων Εκπαίδευσης, με την οποία καλούνται οι ενδιαφερόμενοι εκπαιδευτικοί που έχουν τα νόμιμα προσόντα και επιθυμούν να συμμετάσχουν στη διαδικασία επιλογής να υποβάλουν αίτηση που συνοδεύεται από τα αναγκαία δικαιολογητικά, εντός της προθεσμίας που προβλέπεται στη σχετική προκήρυξη, η οποία δεν μπορεί να είναι μικρότερη των δέκα (10) ημερών.
Η προκήρυξη αναρτάται στην ιστοσελίδα του Υπουργείου Παιδείας και Θρησκευμάτων.
Η προκήρυξη διαβιβάζεται αμελλητί στο Ανώτατο Συμβούλιο Επιλογής Προσωπικού (Α.Σ.Ε.Π.) προκειμένου να αναρτηθεί στην ιστοσελίδα του την ίδια μέρα με την ανάρτησή της στο Υπ. Παιδείας
Η προκήρυξη αναρτάται την ίδια μέρα στην ιστοσελίδα του Υπ. Παιδείας και στην ιστοσελίδα του ΑΣΕΠ.
Ο/ Η υποψήφιος αιτούται από τη Διεύθυνση Εκπαίδευσης ή την Περιφερειακή Διεύθυνση Εκπαίδευσης όπου υπάγεται οργανικά το Πιστοποιητικό Υπηρεσιακών Μεταβολών (ΠΥΜ) κατά το υπόδειγμα της προκήρυξης
Το ΠΥΜ εκδίδεται κατά το υπόδειγμα της προκήρυξης ύστερα από αίτημα του/της υποψηφίου/ας
Ο/ υποψήφιος μέσα στην προθεσμία που ορίζει η σχετική προκήρυξη υποβάλλει την αίτηση/ υπεύθυνη δήλωση υποψηφιότητας για την επιλογή του ως Διευθυντής/ ντρια Πρωτοβάθμιας και Δευτεροβάθμιας Εκπαίδευσης αποκλειστικά και μόνο ηλεκτρονικά στη διαδικτυακή πύλη https://teachersapp.it.minedu.gov.gr/.
Τα Περιφερειακά Συμβούλια Επιλογής, σε συνεδρίασή τους που πραγματοποιείται μέσα σε δέκα (10) ημέρες από τη λήξη της προθεσμίας υποβολής των υποψηφιοτήτων και με τη συγκρότηση που προβλέπεται στην παρ. 4 του άρθρου 37 του ν. 4823/2021, επιλέγουν τους υποψηφίους που έχουν τα τυπικά προσόντα για να γίνουν δεκτοί στη διαδικασία επιλογής Συμβούλων Εκπαίδευσης και καταρτίζουν τους σχετικούς πίνακες δεκτών και μη δεκτών υποψηφίων ανά Περιφερειακή Διεύθυνση Εκπαίδευσης.
Το Τμήμα Στελεχών Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων μεριμνά για την ανάρτηση των πινάκων δεκτών και μη δεκτών υποψηφίων στην ιστοσελίδα του Υπουργείου Παιδείας και Θρησκευμάτων.
Οι υποψήφιοι μπορούν να υποβάλουν έγγραφη ένσταση κατά των πινάκων μέσα σε τρεις (3) εργάσιμες ημέρες από την επόμενη της ανάρτησής τους. Οι ενστάσεις υποβάλλονται μέσω της ίδιας ειδικής εφαρμογής υποβολής αιτήσεων.
Μέσα σε τρεις (3) εργάσιμες ημέρες από την παραλαβή τους, τα Περιφρερειακή Συμβούλια Επιλογής αποφαίνονται αιτιολογημένα για τις ενστάσεις και αναπροσαρμόζουν τους πίνακες
Το Τμήμα Στελεχών Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων μεριμνά για την ανάρτηση των αναπροσαρμοσμένων πινάκων δεκτών και μη δεκτών υποψηφίων στην ιστοσελίδα του Υπουργείου Παιδείας και Θρησκευμάτων.
Τα συμβούλια επιλογής καταρτίζουν προσωρινούς αξιολογικούς πίνακες Συμβούλων Εκπαίδευσης ανά Περιφερειακή Διεύθυνση Εκπαίδευσης, στους οποίους κατατάσσονται οι δεκτοί υποψήφιοι σύμφωνα με τα κριτήρια επιλογής των περ. α έως γ της παρ. 1 του άρθρου 32 του ν. 4823/2021. Οι πίνακες κοινοποιούνται στο Τμήμα Στελεχών Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων, το οποίο μεριμνά για την ανάρτησή τους στην ιστοσελίδα του Υπουργείου Παιδείας και Θρησκευμάτων
Το Τμήμα Στελεχών Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων μεριμνά για την ανάρτηση των προσωρινών αξιολογικών πινάκων Συμβούλων Εκπαίδευσης στην ιστοσελίδα του Υπουργείου Παιδείας και Θρησκευμάτων.
Οι υποψήφιοι μπορούν να υποβάλουν έγγραφη ένσταση κατά των πινάκων μέσα σε τρεις (3) εργάσιμες ημέρες από την επόμενη της ανάρτησής τους. Οι ενστάσεις υποβάλλονται μέσω της ίδιας ειδικής εφαρμογής της υποβολής αιτήσεων.
Το Τμήμα Στελεχών Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων μεριμνά για την ανάρτηση των αναπροσαρμοσμένων αξιολογικών πινάκων Συμβούλων Εκπαίδευσης στην ιστοσελίδα του Υπουργείου Παιδείας και Θρησκευμάτων.
Μετά την αναπροσαρμογή των προσωρινών αξιολογικών πινάκων, το Περιφερειακό Συμβούλιο Επιλογής ορίζει τις ημερομηνίες πρόσκλησης των υποψηφίων σε συνέντευξη. Στη συνέντευξη καλείται το πενήντα τοις εκατό (50%), με στρογγυλοποίηση στην πλησιέστερη ακέραιη μονάδα, των υποψηφίων που έχουν συμπεριληφθεί στους ως άνω πίνακες, οι οποίοι έχουν συγκεντρώσει τον μεγαλύτερο αριθμό αξιολογικών μονάδων, και αριθμός υποψηφίων τουλάχιστον τριπλάσιος από τον αριθμό των προκηρυσσόμενων θέσεων. Η πρόσκληση, με τις ημερομηνίες κατά τις οποίες καλούνται οι υποψήφιοι στη συνέντευξη, αναρτάται στην ιστοσελίδα του Υπουργείου Παιδείας και Θρησκευμάτων τουλάχιστον σαράντα οκτώ (48) ώρες πριν από την έναρξη της διαδικασίας.
Οι υποψήφιοι που δεν καλούνται σε συνέντευξη, σύμφωνα με την παρ. 4 του άρθρου 40 του Ν. 4823/21, κατατάσσονται σε επικουρικό πίνακα επιλογής με τη σειρά κατάταξής τους στα κριτήρια επιλογής των περ. α) έως γ) της παρ. 1 του άρθρου 32 του Ν. 4823/21
Η διαδικασία της συνέντευξης περιλαμβάνει τα εξής στάδια: α) εισήγηση μέλους του οικείου Συμβουλίου Επιλογής (πραγματοποιείται κατά την προετοιμασία του υποψηφίου στη μελέτη περίπτωσης, την οποία επιλέγει τυχαία από ένα σύνολο μελετών περίπτωσης) , β) προφορική εξέταση του υποψηφίου στην ξένη γλώσσα, αν αυτό απαιτείται κατά τις διατάξεις της παρ. 6 του άρθρου 33 του ν. 4823/2021, όπως τροποποιήθηκε και ισχύει , γ) παρουσίαση από τον ίδιο του θέματος της μελέτης περίπτωσης και δ) ερωτήσεις των μελών του συμβουλίου προς τον υποψήφιο.
Μετά το πέρας της συνέντευξης όλων των υποψηφίων, το Περιφερειακό Συμβούλιο Επιλογής καταρτίζει με αξιολογική σειρά πίνακες επιλογής ανά Περιφερειακή Διεύθυνση Εκπαίδευσης με βάση τις συνολικές μονάδες κάθε υποψηφίου, που έχει συμμετάσχει στη διαδικασία. Το σύνολο των μονάδων κάθε υποψηφίου προκύπτει από το άθροισμα όλων των μονάδων στα επιμέρους κριτήρια.
Το Περιφερειακό Συμβούλιο Επιλογής ελέγχει εάν κάποιος από τους υποψηφίους που βαθμολογήθηκε στην εξέταση της ξένης γλώσσας με βαθμό μικρότερο του πέντε (5) και του αφαιρέθηκαν τα μόρια των τίτλων σπουδών και της αντίστοιχης ξένης γλώσσας, υπολείπεται σε μόρια, μη συνυπολογιζομένων των μορίων της συνέντευξης, από υποψήφιο που δεν κλήθηκε στη διαδικασία της συνέντευξης. Στην περίπτωση αυτή ο εν λόγω υποψήφιος υποβιβάζεται στον επικουρικό πίνακα και καλείται για συνέντευξη ο πρώτος σε μονάδες υποψήφιος του επικουρικού πίνακα
Σε περίπτωση που από τον έλεγχο του προηγούμενου βήματος προκύπτει η ανάγκη για συμπληρωματικές συνεντεύξεις εκδίδεται συμπληρωματική πρόσκληση. Η πρόσκληση, με τις ημερομηνίες κατά τις οποίες καλούνται οι υποψήφιοι στη συνέντευξη, αναρτάται στην ιστοσελίδα του Υπουργείου Παιδείας και Θρησκευμάτων τουλάχιστον σαράντα οκτώ (48) ώρες πριν από την έναρξη της διαδικασίας.
Η συνέντευξη πραγματοποιείται με την ίδια διαδικασία που έγιναν και οι συνεντεύξεις σε προηγούμενο βήμα
Εντός τριών (3) εργασίμων ημερών από την κατάρτισή τους οι τελικοί πίνακες επιλογής Συμβούλων Εκπαίδευσης υποβάλλονται από τον πρόεδρο του Περιφερειακού Συμβουλίου Επιλογής στον/στην Προϊστάμενο/η της Γενικής Διεύθυνσης Εκπαιδευτικού Προσωπικού Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων. Ταυτόχρονα με τους τελικούς πίνακες επιλογής Συμβούλων Εκπαίδευσης υποβάλλονται από τον πρόεδρο του συμβουλίου στον Προϊστάμενο της Γενικής Διεύθυνσης Εκπαιδευτικού Προσωπικού Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων για την κύρωσή τους και οι επικουρικοί πίνακες
Ο/Η Προϊστάμενος/η της Γενικής Διεύθυνσης Εκπαιδευτικού Προσωπικού Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων, μετά την κύρωση των τελικών αξιολογικών πινάκων με σχετική πρόσκληση που αναρτάται στην ιστοσελίδα του Υπ. Παιδείας καλεί τους εγγεγραμμένους στους πίνακες να υποβάλουν δήλωση με τη σειρά προτίμησης για την τοποθέτησή τους σε θέσεις Συμβούλων Εκπαίδευσης, στο πληροφοριακό σύστημα, εντός αποκλειστικής προθεσμίας δύο (2) εργασίμων ημερών από την ανάρτηση των πινάκων στην ιστοσελίδα του Υπουργείου Παιδείας και Θρησκευμάτων. Υποψήφιοι που δεν υποβάλουν δήλωση προτίμησης διαγράφονται από τον πίνακα.
Η υποβολή της δήλωσης προτίμησης για τοποθέτηση από τους εγγεγραμμένους στους τελικούς πίνακες επιλογής Συμβούλων Εκπαίδευσης γίνεται εντός δύο εργασίμων ημερών από την έκδοση της σχετικής πρόσκλησης. Η δήλωση γίνεται στην ίδια ειδική εφαρμογή που έχουν υποβληθεί και οι αιτήσεις
Το Περιφερειακό Συμβούλιο Επιλογής διαμορφώνει την πρότασή του με βάση τη σειρά κατάταξης των υποψηφίων στους τελικούς αξιολογικούς πίνακες σε συνδυασμό με τη σειρά προτίμησής τους στις δηλώσεις τοποθέτησής τους. Η πρόταση αυτή υποβάλλεται στην/ στον Προϊσταμένη/ο της Γενικής Διεύθυνσης Εκπαιδευτικού Προσωπικού Πρωτοβάθμιας και Δευτεροβάθμιας Εκπαίδευσης
Οι εγγεγραμμένοι στους πίνακες επιλογής Συμβούλων Εκπαίδευσης, τοποθετούνται σε κενές και κενούμενες θέσεις με απόφαση του Προϊσταμένου της Γενικής Διεύθυνσης Εκπαιδευτικού Προσωπικού Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων, ύστερα από πρόταση των Περιφερειακών Συμβουλίων Επιλογής της παρ. 2 του άρθρου 37 του ν. 4823/2021.
Η πιστοποίηση των υποψηφίων για την εισαγωγή στην πλατφόρμα της αίτησης γίνεται με τη χρήση των κωδικών τους TAXIS. (κωδικούς φορολογίας φυσικών προσώπων). Με την αίτηση υποψηφιότητας δηλώνεται η Περιφερειακή Διεύθυνση Εκπαίδευσης για την οποία ο/η υποψήφιος/α εκδηλώνει ενδιαφέρον για συμμετοχή στη διαδικασία επιλογής. Η αίτηση συνοδεύεται από τα απαραίτητα για την απόδειξη των τυπικών προσόντων τους δικαιολογητικά, σε ψηφιακή μορφή, τα οποία αναρτώνται στο πληροφοριακό σύστημα υποβολής των αιτήσεων
Οι πίνακες δεκτών υποψηφίων καταρτίζονται κατά αλφαβητική σειρά. Στους πίνακες μη δεκτών υποψηφίων δεν αναγράφεται το ονοματεπώνυμο των υποψήφιων αλλά μόνο ο αριθμός πρωτοκόλλου της αίτησης υποψηφιότητας, καθώς και η αιτιολογία της απόρριψής της. Τα συμβούλια κοινοποιούν τους πίνακες στο Τμήμα Στελεχών Πρωτοβάθμιας και Δευτεροβάθμιας Εκπαίδευσης του Υπουργείου Παιδείας και Θρησκευμάτων, το οποίο μεριμνά για την ανάρτησή τους στην ιστοσελίδα του Υπουργείου Παιδείας και Θρησκευμάτων.
Σε περίπτωση που οι υποψήφιοι που εξετάζονται στη ξένη γλώσσα βαθμολογούνται με βαθμό μικρότερο του πέντε (5) ( η κλίμακα είναι δεκάβαθμη), δεν μοριοδοτούνται για τη γνώση της ξένης γλώσσας, οποιουδήποτε επιπέδου, ούτε και για τους αντίστοιχους τίτλους σπουδών. Υποψήφιοι, οι οποίοι δεν προσέρχονται στη συνέντευξη αποκλείονται από την επιλογή
Υποψήφιοι, οι οποίοι δεν προσέρχονται στη συνέντευξη αποκλείονται από την επιλογή
Οι πίνακες ισχύουν από την κύρωσή τους έως την 31η Ιουλίου του τέταρτου έτους που ακολουθεί την κύρωσή τους
Υποψήφιοι που δεν υποβάλουν δήλωση προτίμησης διαγράφονται από τον πίνακα.
Με την ίδια απόφαση τίθεται και η προθεσμία ανάληψης υπηρεσίας. Στελέχη της εκπαίδευσης που τοποθετούνται σε θέση Συμβούλου Εκπαίδευσης, θεωρείται ότι έχουν αυτοδικαίως παραιτηθεί από κάθε θέση στελέχους της εκπαίδευσης που κατέχουν. Η επιλογή και τοποθέτηση των Συμβούλων Εκπαίδευσης γίνεται για τετραετή θητεία, η οποία ξεκινά με την τοποθέτησή τους και λήγει την 31η Ιουλίου του τέταρτου έτους που ακολουθεί την επιλογή τους. Η επιλογή και τοποθέτηση στις κενούμενες θέσεις γίνεται για το υπόλοιπο της θητείας αυτής. Οι τοποθετούμενοι σε κενές ή κενούμενες θέσεις, σύμφωνα με τα εδάφια πρώτο και δεύτερο, εξακολουθούν να ασκούν τα καθήκοντά τους και μετά από τη λήξη της θητείας τους μέχρι την ανάληψη υπηρεσίας των νέων στελεχών.
Περιφερειακός/ή Διευθυντής/ντρια Εκπαίδευσης
Ανάρτηση της προκήρυξης στο πρόγραμμα ΔΙΑΥΓΕΙΑ
Ανάρτηση προκήρυξης στην ιστοσελίδα Υπ. Παιδείας
Ανάρτηση προκήρυξης στην ιστοσελίδα του ΑΣΕΠ
Έκδοση Πιστοποιητικού Υπηρεσιακών Μεταβολών (ΠΥΜ)
Υποβολή αίτησης/υπεύθυνης δήλωσης στη διαδικτυακή πύλη
Κατάρτιση πινάκων δεκτών και μη δεκτών υποψηφίων
Ανάρτηση πινάκων δεκτών και μη δεκτών υποψηφίων στην ιστοσελίδα του Υπ. Παιδείας
Υποβολή ένστασης κατά των πινάκων δεκτών και μη δεκτών υποψηφίων
Έκδοση αναπροσαρμοσμένων πινάκων δεκτών και μη δεκτών υποψηφίων
Ανάρτηση αναπροσαρμοσμένων πινάκων δεκτών και μη δεκτών υποψηφίων στην ιστοσελίδα του Υπ. Παιδείας
Κατάρτιση προσωρινών αξιολογικών πινάκων Συμβούλων Εκπαίδευσης
Ανάρτηση των προσωρινών αξιολογικών πινάκων Συμβούλων Εκπαίδευσης στην ιστοσελίδα του Υπ. Παιδείας
Υποβολή ένστασης κατά των προσωρινών αξιολογικών πινάκων Συμβούλων Εκπαίδευσης
Έκδοση αναπροσαρμοσμένων αξιολογικών πινάκων Συμβούλων Εκπαίδευσης
Ανάρτηση αναπροσαρμοσμένων αξιολογικών πινάκων Συμβούλων Εκπαίδευσης στην ιστοσελίδα του Υπ. Παιδείας
Επικουρικός πίνακας επιλογής Συμβούλων Εκπαίδευσης
Κατάρτιση με αξιολογική σειρά των πινάκων επιλογής
Έλεγχος πινάκων μοριοδότησης για κλήση υποψηφίων σε συνέντευξη από τον επικουρικό πίνακα
Κλήση υποψηφίων για συμπληρωματικές συνεντεύξεις
Κατάρτιση τελικού αξιολογικού πίνακα και τελικού επικουρικού πίνακα
Υποβολή τελικών πινάκων επιλογής Συμβούλων Εκπαίδευσης και επικουρικών πινάκων
Κύρωση τελικών πινάκων επιλογής Συμβούλων Εκπαίδευσης καθώς και επικουρικών πινάκων
Ανάρτηση των κυρωμένων πινάκων στο Πρόγραμμα ΔΙΑΥΓΕΙΑ και στην ιστοσελίδα του Υπ. Παιδείας
Πρόσκληση για υποβολή δήλωσης τοποθέτησης
Υποβολή δήλωσης προτίμησης για τοποθέτηση σε θέσεις Συμβούλων Εκπαίδευσης
Πρόταση Περιφερειακών Συμβουλίων Επιλογής για τοποθέτηση
Ανάρτηση της απόφασης τοποθέτησης Συμβούλων Εκπαίδευσης στο πρόγραμμα ΔΙΑΥΓΕΙΑ και στην ιστοσελίδα του Υπ. Παιδείας
Πληροφοριακό Σύστημα Υποβολής Αίτησης για Επιλογή Στελεχών Εκπαίδευσης
Επιλογή και Τοποθέτηση Συμβούλων Εκπαίδευσης# ERR7a58a0fce06c1dd5fe25bb8dfb063d7b